Hond se geblaf red peuter | Maroela Media
Hond se geblaf red peuter
Peanut (Foto: Facebook)
Peanut, 'n hond van Michigan in die VSA, se onophoudelike geblaf het haar eienaars gelei na 'n peuter wat kaal in 'n sloot gelê het.
"Peanut het op- en afgehardloop by die trappe, geblaf en getjank," het die hond se eienaar in 'n brief geskryf aan die dierewelsynsorganisasie waar hulle haar twee jaar vantevore aangeneem het. Peanut se eienaar het die deur vir haar oopgemaak en agter haar aangeloop tot by 'n sloot in 'n veld agter die huis. "My man het 'n bewende driejarige dogtertjie kaal en opgekrul in die sloot gevind."
Hulle het die meisie toegedraai en die ambulans gebel. Die meisie het geen beserings gehad nie, maar is na die hospitaal geneem vir toetse. Die enigste woorde wat die driejarige laat hoor het, was "hondjie".
"Verdere ondersoek het onveilige en ongesonde toestande uitgewys by die dogtertjie se ouerhuis. Die kinderbeskermingdienste is ontbied en het die meisie saam met 'n ander jong meisie uit die huis verwyder," het die polisie gesê.
Peanut kom ook uit omstandighede waar sy mishandel is. Sy het gebreekte bene en ribbe gehad en is deur 'n liefdevolle gesin aangeneem.
"Ek dink sy het 'n sesde sintuig wat sy uit haar verlede met haar saamdra," het Peanut se eienaar gesê.
Baba met vier bene, twee ruggrate ondergaan operasie
Bobby en Karlien 'engele' ná geld vir weggooibabas
Dankie tog vir Peanut!!!
Dankie tog die kinders is verwyder!!!
Jy's pragtig peanut!
Dis so lekker om n positiewe storie te lees. Wat n pragtige hond.
Dankie Peanut. Jy is 'n stêrin alle opsigte
'n Pragtige brakkie so na aan my hart! Dis hoekom ek diere so onvoorwaardelik liefhet want hulle is net ongelooflike wesens! Dankie vir Peanut wat die dogtertjie se lewe heel waarskynlik so gered het!!!!